ABACAICE BEPUSHA UKUTI
Finshi Fingalenga Nalafwaisha Ukutukusha Umubili?
Baibolo itila: ‘
Ukutukusha umubili kulafwa.’ (1 Timote 4:8) Nangu ca kuti abacaice abengi balalanda ukuti bafwile ukutukusha umubili, banono abatukusha umubili.
Richard uuli ne myaka 21 atile: “Ilyo nali pa sukulu, abaice abengi tabatemenwe ukutukusha umubili. Na kuba, ukutukusha umubili takwali ukwayafya!”
Ruth uuli ne myaka 22 atile: “Bamo batila, ‘Cinshi ningalaicushisha ukulabutauka mu kasuba? Cawamapo no kwikala fye mu ng’anda ndeteya icangalo ca pa kompyuta.’ ”
Nga ca kuti tawatemwa ukutukusha umubili, mona ubusuma butatu ubwaba mu kutukusha umubili.
Namba 1. Kulalenga wilalwalilila. Rachel uuli ne myaka 19 atile: “Batata lyonse balenjeba ati, ‘
Nga tauletukusha umubili ninshi wishibe fye ukuti wakulalwalilila.’ ”
Namba 2. Kulalenga wilasakamana sana. Emily uuli ne myaka 16 atile: “
Nga ninsakamikwa sana, ukubutukako kulalenga naumfwako bwino. Umubili ulanguka kabili ndasansamuka.”
Namba 3. Kulalenga uleumfwa bwino. Ruth atile: “
Ukwendaukako, ukuya mu kowa, no kucofa incinga filanenga ukumfwa bwino.”
Icingakwafwa: Uletukusha umubili pa mamineti 20 imiku itatu cila mulungu kabili ulecita ifyo watemwisha.
Uleibukisha ici: Nangu ca kuti insandensande sha mfyalo na sho shilasangwilako ku bumi busuma, lelo ilingi line ifyo uisunga e fingalenga waba no bumi ubusuma. Kanshi nga walishiba ukuti ukutukusha umubili kwalicindama, kuti wacitapo cimo, nampo nga kulautukusha nelyo iyo.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn